|  |  |  |
| --- | --- | --- |
| 2018. gada 27.martā | Ventspilī | Nr.48  (protokols Nr. 7; 2.§) |
|  |  |  |

*Par projektu “Infrastruktūras izveide komercdarbības*

*attīstībai Pils ielā, Ventspilī”*

Nolūkā nodrošināt videi draudzīgu un vides ilgtspēju veicinošu teritoriālo izaugsmi un jaunu darba vietu radīšanu, veicināt Ventspils vecpilsētas apbūves sakārtošanu, atjaunojot degradēto teritoriju komercdarbības attīstībai Ventspils pilsētā, ņemot vērā likuma „Par pašvaldībām” 15.panta 2.punktā noteikto gādāt par savas administratīvās teritorijas labiekārtošanu un 10.punktā noteikto sekmēt saimniecisko darbību attiecīgajā administratīvajā teritorijā, rūpēties par bezdarba samazināšanu, ievērojot Ministru kabineta 2015.gada 10.novembra noteikumos Nr.645 “Darbības programmas "Izaugsme un nodarbinātība" 5.6.2. specifiskā atbalsta mērķa "Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām" īstenošanas noteikumi” noteikto un Ventspils pilsētas attīstības programmā 2014.-2020. gadam noteiktās prioritātes, rīcības virzienus, uzdevumus un veicamos pasākumus, saskaņā ar Ventspils pilsētas domes Ekonomikas un budžeta komisijas 2018.gada 16. marta un Finanšu komitejas 2018.gada 23. marta atzinumiem,

# Ventspils pilsētas dome

**nolemj:**

1. Atbalstīt projekta “Infrastruktūras izveide komercdarbības attīstībai Pils ielā, Ventspilī” (turpmāk – Projekts) iesnieguma iesniegšanu Ventspils pilsētas domes izsludinātajā 5.6.2.specifiskā atbalsta mērķa “Teritorijas revitalizācija, reģenerējot degradētās teritorijas atbilstoši pašvaldību integrētajām attīstības programmām” pirmajā projektu iesniegumu atlases kārtā “Ieguldījumi degradēto teritoriju revitalizācija nacionālas nozīmes attīstības centru pašvaldībās”.
2. Projekta atbalsta gadījumā uzdot Ventspils pilsētas pašvaldības iestādei „Komunālā pārvalde” Projektu realizēt no 2018.gada līdz 2020.gadam par kopējo summu ne vairāk kā 2‘877’144,22 EUR, t.sk.:
   1. Eiropas Reģionālā attīstības fonda finansējums 82,31% no attiecināmajām izmaksām – 1’807’563,00 EUR;
   2. Valsts budžeta dotācija 3,54% no attiecināmajām izmaksām – 77’704,90 EUR;
   3. Ventspils pilsētas pašvaldības līdzfinansējums 14,15% no attiecināmajām izmaksām – 310’819,62 EUR;
   4. Ventspils pilsētas pašvaldības finansējums neattiecināmo izmaksu segšanai – 681’056,70 EUR, t.sk. atgūstamais PVN 499’339,08 EUR.
3. Projekta atbalsta gadījumā Ventspils pilsētas pašvaldības iestādei „Komunālā pārvalde” plānot 2018., 2019., un 2020. gada budžetā līdzekļus Projekta līdzfinansējuma un priekšfinansējuma nodrošināšanai.
4. Uzdot Ventspils pilsētas pašvaldības iestādes „Komunālā pārvalde” direktoram parakstīt visu ar Projektu iesnieguma iesniegšanu un Projekta ieviešanu saistīto dokumentāciju.
5. Noteikt, ka izmaiņas Projekta finansējuma sadalījumā apstiprinātā budžeta ietvaros veicamas ar Ventspils pilsētas domes izpilddirektora rīkojumu pēc jautājuma izskatīšanas Ventspils pilsētas domes Ekonomikas un budžeta komisijā vai Finanšu komitejā.
6. Kontroli par šī lēmuma izpildi uzdot Ventspils pilsētas domes izpilddirektoram A.Ābelem.

|  |  |
| --- | --- |
| Sēdes vadītājs,  domes priekšsēdētāja 1.vietnieks  sadarbības jautājumos | G.Blumbergs |

*/personīgais paraksts/*